Diana Suumann
Diana Suumann (sündinud 5. juulil 1992) on eesti kergejõustiklane ja üldarst. Ta lõpetas 2020. aastal Tartu Ülikooli arstiteaduskonna. Diana Suumanni esimesed kergejõustikutreenerid olid Seidi Luik ja Kersti Viru, praegune treener on Tiina Torop. Ta on võistelnud 2013. aastal U23 Euroopa meistrivõistlustel 100 m jooksus, Universiaadil 2015. ja 2017. aastal 100 m jooksus, 100 m tõkkejooksus ja 4x100 m teatejooksus ning 2021. aastal Euroopa sisemeistrivõistlustel kergejõustikus 60 m tõkkejooksus.